અમદાવાદ- અનામતની માગણી સાથે અનશન પર બેઠેલાં પાટીદાર નેતા હાર્દિક પટેલને લઈને એકતરફ સરકારની પ્રતિક્રિયા સામે આવી હતી ત્યાં બીજીતરફ પાટીદાર સમાજ પણ આ મુદ્દે હરકતમાં આવ્યો છે. અમદાવાદના સોલામાં આવેલ ઉમિયા કેમ્પસમાં પાટીદારોની છ સંસ્થાઓના અગ્રણી પ્રતિનિધિઓએ આ બેઠકમાં ભાગ લીધો હતો. પાટીદાર અગ્રણી સી કે પટેલે બેઠક બાદ પ્રેસ કોન્ફરન્સ કરીને રજૂઆત કરી હતી તેમના નેતાઓએ હાર્દિક સાથે વાત છે અને અમે તેના માટે ચિંતિત છીએ તેથી તે પારણા કરી લે તેવું તેને કહીશું. જો હાર્દિક તે વાત સ્વીકારશે તો તે કહેશે ત્યારે અમારા પ્રતિનિધિ હાર્દિકને પારણાં કરાવવા જશે. સમાજના હિતમાં અમે સરકાર સાથે વાત કરીશું, અમે સરકાર સાથે તમામ પ્રશ્નોની ચર્ચા કરીશું.